DĖL ROKIŠKIO RAJONO JAUNIMO REIKALŲ TARYBOS, VEIKIANČIOS PAGAL ROKIŠKIO RAJONO SAVIVALDYBĖS TARYBOS 2009 M. BALANDŽIO 24 D. SPRENDIMU NR. TS-5.104 PATVIRTINTUS NUOSTATUS, SUDĖTIES PATVIRTINIMO

2018 m. sausio 26 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono jaunimo reikalų tarybos veiklos nuostatais, patvirtintais Rokiškio rajono savivaldybės tarybos 2009 m. balandžio 24 d. sprendimu Nr. TS-5.104, ir atsižvelgdama į Rokiškio rajono savivaldybės mero 2017 m. lapkričio 14 d. potvarkį Nr. MV-39 „Dėl delegavimo į Rokiškio rajono jaunimo reikalų tarybą“, Rokiškio jaunimo organizacijų sąjungos ,,Apvalus stalas“ 2017 m. gruodžio 6 d. raštą Nr. AS/DS2017-20 ,,Dėl atstovų delegavimo į Jaunimo reikalų tarybą”,

Rokiškio rajono savivaldybės taryba n u s p r e n d ž i a:

1. Patvirtinti Rokiškio rajono jaunimo reikalų tarybos sudėtį nauja redakcija:

Inga Tidikienė – Rokiškio rajono savivaldybės mero patarėja, Jaunimo reikalų tarybos pirmininkė;

Birutė Bagdonienė – Rokiškio jaunimo nevyriausybinių organizacijų sąjungos „Apvalus stalas“ prezidentė, Jaunimo reikalų tarybos pirmininko pavaduotoja;

Brigita Čeponytė – Rokiškio jaunimo nevyriausybinių organizacijų sąjungos „Apvalus stalas“ savanorė;

Rimgailė Bulovaitė – Rokiškio jaunimo nevyriausybinių organizacijų sąjungos „Apvalus stalas“ savanorė;

Nijolė Gužienė – viešosios įstaigos Rokiškio jaunimo centro direktorė;

Akvilė Juodelytė – Rokiškio jaunimo nevyriausybinių organizacijų sąjungos „Apvalus stalas“ savanorė;

Violeta Kazlauskienė – Rokiškio jaunimo nevyriausybinių organizacijų sąjungos „Apvalus stalas“ valdybos narė;

Algis Kazulėnas - Rokiškio rajono savivaldybės tarybos narys;

Janina Komkienė – Kultūros, turizmo ir ryšių su užsienio šalimis skyriaus vyriausioji specialistė;

Aurimas Laužadis – Švietimo skyriaus vedėjas;

Greta Straigytė – Rokiškio jaunimo nevyriausybinių organizacijų sąjungos „Apvalus stalas“ savanorė;

**Zenonas Viduolis** –Rokiškio rajono savivaldybės tarybos narys.

2. Pripažinti netekusiais galios Rokiškio rajono savivaldybės tarybos 2015 m. birželio 26 d. sprendimą Nr. TS-166 ,,Dėl Rokiškio rajono jaunimo reikalų tarybos, veikiančios pagal Rokiškio rajono savivaldybės tarybos 2009 m. balandžio 24 d. sprendimu Nr. TS- 5.104 patvirtintus nuostatus, sudėties patvirtinimo” ir Rokiškio rajono savivaldybės tarybos 2016 m. gruodžio 28 d. sprendimą Nr. TS-211 ,,Dėl Rokiškio rajono savivaldybės tarybos 2015 m. birželio 26 d. sprendimo Nr. TS-166 „Dėl Rokiškio rajono jaunimo reikalų tarybos, veikiančios pagal Rokiškio rajono savivaldybės tarybos 2009 m. balandžio 24 d. sprendimu Nr. TS-5.104 patvirtintus nuostatus, sudėties patvirtinimo“ dalinio pakeitimo“.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Danutė Kniazytė

Rokiškio rajono savivaldybės tarybai

DĖL ROKIŠKIO RAJONO JAUNIMO REIKALŲ TARYBOS, VEIKIANČIOS PAGAL ROKIŠKIO RAJONO SAVIVALDYBĖS TARYBOS 2009 M. BALANDŽIO 24 D. SPRENDIMU NR. TS-5.104 PATVIRTINTUS NUOSTATUS, SUDĖTIES PATVIRTINIMO AIŠKINAMASIS RAŠTAS

**Parengto sprendimo projekto tikslai ir uždaviniai**.

Šiuo sprendimo projektu siūloma patvirtinti Rokiškio rajono jaunimo reikalų tarybos sudėtį *nauja redakcija*, kadangi nutrūko 3 Jaunimo reikalų tarybos narių įgaliojimai, nepasibaigus kadencijos laikotarpiui (1 narys dėl nutrūkusių tarnybos santykių atstovaujamoje savivaldybės institucijoje; 2 nariai atšaukiami delegavusios institucijos iniciatyva).

Jaunimo reikalų tarybos paskirtis – koordinuoti jaunimo politikos įgyvendinimą savivaldybėje, analizuoti jaunimo problemas ir poreikius, rengti ir teikti rajono savivaldybės tarybai, merui ir kitoms savivaldybės institucijoms pasiūlymus dėl jaunimo politikos formavimo ir įgyvendinimo, rengti jaunimo programų konkursus bei kontroliuoti, kaip vykdomos jaunimo programos, kaip efektyviai naudojamos tam skirtos lėšos.

**Šiuo metu esantis teisinis reglamentavimas**.

Lietuvos Respublikos Jaunimo politikos pagrindų įstatymas. Rokiškio rajono jaunimo reikalų tarybos veiklos nuostatai.

**Sprendimo projekto esmė.**

Vadovaujantis Rokiškio rajono jaunimo reikalų tarybos veiklos nuostatų 11 punktu „Savivaldybės tarybos sprendimu į jaunimo reikalų tarybos nario, kurio įgaliojimai nutrūko, vietą Jaunimo reikalų taryboje skiriamas kitas asmuo“:

*vietoje* Tado Barausko, buvusio Rokiškio rajono savivaldybės mero patarėjo, Jaunimo reikalų tarybos pirmininko įrašoma Inga Tidikienė – Rokiškio rajono savivaldybės mero patarėja, Jaunimo reikalų tarybos pirmininkė;

*vietoje* Astos Jasiūnaitės – Rokiškio jaunimo nevyriausybinių organizacijų sąjungos „Apvalus stalas“ valdybos narės įrašoma Rimgailė Bulovaitė – Rokiškio jaunimo nevyriausybinių organizacijų sąjungos „Apvalus stalas“ savanorė;

*vietoje* Karolinos Gasiūnaitės – Rokiškio jaunimo nevyriausybinių organizacijų sąjungos „Apvalus stalas“ savanorės įrašoma Brigita Čeponytė – Rokiškio jaunimo nevyriausybinių organizacijų sąjungos „Apvalus stalas“ savanorė.

**Galimos pasekmės, priėmus siūlomą tarybos sprendimo projektą:**

**teigiamos** – bus laikomasi teisės aktuose nustatytų nuostatų;

**neigiamos** – nenumatyta.

**Kokia sprendimo nauda Rokiškio rajono gyventojams.**

Rokiškio rajono gyventojai turi galimybę susipažinti, kaip jauni žmonės dalyvauja priimant sprendimus savivaldybės jaunimo politikos klausimais, kaip vyksta bendradarbiavimas tarp savivaldybės institucijų / įstaigų ir jaunimo bei su jaunimu dirbančių organizacijų.

**Finansavimo šaltiniai ir lėšų poreikis.**

Sprendimui įgyvendinti papildomų savivaldybės biudžeto lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu

Švietimo skyriaus vyriausioji specialistė,

jaunimo reikalų koordinatorė Danutė Kniazytė